LATVIJAS REPUBLIKAS MINISTRU KABINETS

2018.gada \_\_\_.\_\_\_\_\_\_\_\_ Noteikumi Nr.\_\_\_\_\_\_\_

Rīgā (prot. Nr. .§)

Grozījumi Ministru kabineta 2010. gada 30. novembra noteikumos Nr. 1080 "Transportlīdzekļu reģistrācijas noteikumi"

Izdoti saskaņā ar

Ceļu satiksmes likuma

[10.panta](http://likumi.lv/ta/id/45467-celu-satiksmes-likums#p10) 1.4 daļu,

10.2 panta ceturto daļu

 un 21.panta otro daļu

1. Izdarīt Ministru kabineta 2010. gada 30. novembra noteikumos Nr. 1080 "Transportlīdzekļu reģistrācijas noteikumi" (Latvijas Vēstnesis, 2010, 192. nr.; 2012, 154. nr.; 2014, 75. nr.; 2015, 254. nr.; 2017, 16. nr.; 2017, 116. nr.; 2018, 162.nr.) šādus grozījumus:
	1. Izteikt noteikumu izdošanas pamatojumu šādā redakcijā:

“Izdoti saskaņā ar Ceļu satiksmes likuma [10.panta](http://likumi.lv/ta/id/45467-celu-satiksmes-likums#p10) 1.4 daļu, 10.2 panta ceturto daļu un 21.panta otro daļu”

* 1. Izteikt 1. punktu šādā redakcijā:

“1. Noteikumi nosaka:

1.1. ceļu satiksmē iesaistīto mehānisko transportlīdzekļu, to piekabju (puspiekabju) un mopēdu (turpmāk – transportlīdzekļi) reģistrācijas kārtību valsts akciju sabiedrībā "Ceļu satiksmes drošības direkcija" (turpmāk – CSDD);

1.2. kārtību, kādā transportlīdzekļus noņem no uzskaites CSDD;

1.3. tās CSDD reģistrējamā transportlīdzekļa reģistrācijas darbības, kuru veikšanai ir nepieciešams rakstveida pilnvarojums;

1.4. velosipēdu reģistrācijas kārtību CSDD.”

* 1. Papildināt noteikumus ar 4.1 punktu šādā redakcijā:

“4.1 Reģistrācijas dokumentu var neizsniegt, ja vienas personas īpašumā un turējumā esošam transportlīdzeklim secīgi veic vairākas reģistrācijas darbības. Šajā gadījumā reģistrācijas dokumentu izsniedz, veicot pēdējo reģistrācijas darbību.”

* 1. Svītrot 8.punkta pēdējo teikumu.
	2. Papildināt noteikumus ar 8.1 punktu šādā redakcijā:

“8.1 Ja transportlīdzeklim uzstāda ierīces, kas paredzētas velosipēdu vai papildu bagāžas pārvadāšanai un šī ierīce vai ar to pārvadājamā bagāža aizsedz uzstādīto numura zīmi, pēc īpašnieka (turētāja) iesnieguma transportlīdzeklim var papildus piešķirt vienu ar identisku simbolu kombināciju apzīmētu numura zīmi, ja tiek uzrādītas iepriekš izsniegtās numura zīmes. Papildu numura zīmi atļauts uzstādīt, ja ierīces izgatavotājs tai paredzējis vietu numura zīmes uzstādīšanai. Transportlīdzekļa, kuram piešķirta papildu numura zīme, turētāja vai īpašnieka maiņu reģistrē, ja reģistrējamais turētājs vai attiecīgi ieguvējs apliecina papildu numura zīmes saņemšanu. Ja papildu numura zīme nozaudēta, reģistrē numura maiņu un izsniedz numura zīmes zudušo vietā 60.punktā noteiktajā kārtībā.”

* 1. Izteikt 11., 11.1, 11.2, 11.3, 11.4 un 11.5 punktu šādā redakcijā:

“11. Transportlīdzekļa īpašnieks (turētājs, valdītājs), veicot valsts reģistrācijas numura maiņu, var iesniegt iesniegumu CSDD un rezervēt nomainīto valsts reģistrācijas numuru citai savā īpašumā (turējumā, valdījumā) esoša transportlīdzekļa reģistrācijai. Iesniegumā CSDD šis transportlīdzekļa īpašnieks (turētājs, valdītājs) var lūgt nomainīto valsts reģistrācijas numuru rezervēt arī citas personas īpašumā (turējumā, valdījumā) esoša transportlīdzekļa reģistrācijai. Piešķirtā un nomainītā valsts reģistrācijas numura tālāka realizācija, ir aizliegta.

11.1 Valsts reģistrācijas numuru, kas bijis reģistrēts norakstītam vai apstrādes uzņēmumam nodotam transportlīdzeklim, pēdējais reģistrētais transportlīdzekļa īpašnieks (turētājs), iesniedzot iesniegumu CSDD, var rezervēt cita savā īpašumā (turējumā) esoša transportlīdzekļa reģistrācijai, viena gada laikā pēc transportlīdzekļa norakstīšanas, ja numura zīmes ir nodotas CSDD. Iesniegumā CSDD šis transportlīdzekļa īpašnieks (turētājs, valdītājs) var lūgt nomainīto valsts reģistrācijas numuru rezervēt arī citas personas īpašumā (turējumā, valdījumā) esoša transportlīdzekļa reģistrācijai.

11.2 Nodotās numura zīmes neuzglabā, tās izgatavo no jauna. Numura zīmju izgatavošanas termiņš nedrīkst pārsniegt 30 dienas, bet, veicot reģistrāciju CSDD Rīgas nodaļā, – divas darbdienas. Ja nomainīto valsts reģistrācijas numuru reģistrē atkārtoti tajā pašā dienā un tajā pašā CSDD nodaļā tās personas īpašumā (turējumā) esošam transportlīdzeklim, kurai tas bija reģistrēts pirms nomaiņas, iesniegums numura rezervēšanai nav jāiesniedz un, ja nomainītās ir numura zīmes ar Eiropas Savienības simboliku un numura zīmes tips atbilst transportlīdzekļa konstrukcijai, numura zīmes no jauna nav jāizgatavo.

11.3 Iesniegumu nomainītā un rezervētā valsts reģistrācijas numura reģistrācijai iesniedz un samaksu par numura zīmju izgatavošanu veic gada laikā no valsts reģistrācijas numura maiņas vai transportlīdzekļa norakstīšanas dienas. Šādu valsts reģistrācijas numuru reģistrē ne vēlāk kā 30 dienu laikā pēc rezervēšanas termiņa beigām. Pēc minētā termiņa beigām CSDD var piešķirt valsts reģistrācijas numuru citas personas transportlīdzekļa reģistrācijai.

11.4 Šo noteikumu [11.1 un 11.3 punktā](http://likumi.lv/body_print.php?id=222145&version_date=01.07.2016&version_date_end=...&grozijumi=0&pielikumi=0&saturs=0&piezimes=0&large_font=1#p11) minētais viena gada termiņa ierobežojums neattiecas uz individuāla pasūtījuma numuriem.

11.5 Ja transportlīdzeklis vairāk kā gadu ir izslēgts no reģistra sakarā ar tā pārreģistrāciju citā valstī, vai gadu pēc valsts reģistrācijas numura maiņas vai transportlīdzekļa norakstīšanas, ja attiecīgās numura zīmes ir nodotas un utilizētas CSDD, CSDD ir tiesības valsts reģistrācijas numuru izmantot cita transportlīdzekļa reģistrācijai.”

* 1. Izteikt 16.punktu šādā redakcijā:

“16. Transportlīdzekļus reģistrē:

16.1. Latvijas Republikas pilsoņiem un nepilsoņiem, Eiropas Savienības dalībvalstu, Eiropas Ekonomikas zonas valstu un Šveices Konfederācijas pilsoņiem, kā arī ārzemniekiem, kam saskaņā ar [Imigrācijas likumu](http://likumi.lv/ta/id/68522-imigracijas-likums) atļauts ieceļot un uzturēties Latvijā un kuri ir:

16.1.1. sasnieguši pilngadību, – īpašumā, valdījumā vai turējumā, bet numurētos agregātus reģistrē īpašumā;

16.1.2. sasnieguši 16 gadu vecumu, – īpašumā, valdījumā vai turējumā transportlīdzekļus, kurus atļauts vadīt attiecīgi no 14 vai 16 gadu vecuma, vai šāda transportlīdzekļa numurēto agregātu. Šādā gadījumā reģistrācijas apliecībā norāda datus par nepilngadīgās personas aizbildni;

16.1.3. nepilngadīgi un kuri ir vienīgie transportlīdzekļa vai numurētā agregāta mantinieki. Šajā gadījumā transportlīdzekli vai numurēto agregātu reģistrē nepilngadīgās personas īpašumā vai valdījumā un reģistrācijas apliecībā norāda datus par minētās personas aizbildni;

16.1.4. tādu personu īpašumā vai valdījumā, pār kurām nodibināta aizgādnība, bet numurētos agregātus reģistrē īpašumā. Šādā gadījumā reģistrācijas apliecībā norāda datus par minētās personas aizgādni;

16.2. Latvijā reģistrētām juridiskām personām, to filiālēm, tai skaitā Latvijā reģistrētām ārvalstu komersantu un organizāciju filiālēm vai pārstāvniecībām, līgumsabiedrībām, tiešās vai pastarpinātās pārvaldes iestādēm (turpmāk – juridiska persona), īpašumā, valdījumā vai turējumā, bet numurētos agregātus reģistrē īpašumā.”

* 1. Izteikt 19.punktu šādā redakcijā:

“19. Uzrādot derīgu personu apliecinošu dokumentu, CSDD izsniegtu vadītāja apliecību vai mācību braukšanas atļauju, transportlīdzekli agregātu numuru salīdzināšanai uzrāda, transportlīdzekļa reģistrācijai CSDD nepieciešamos dokumentus iesniedz, iesniegumu paraksta, kā arī reģistrācijas dokumentu un numura zīmes saņem:

19.1. transportlīdzekļa īpašnieks vai valdītājs – pilngadīga fiziska persona;

19.2. transportlīdzekļa īpašnieka vai valdītāja noteiktā kārtībā pilnvarota persona;

19.3. persona, kas, pamatojoties uz normatīvajiem aktiem, statūtiem vai nolikumu, rīkojas transportlīdzekļa īpašnieka vai valdītāja – 16.2.apakšpunktā minētās personas vārdā, apliecinot iesniegumu ar parakstu. Šādā gadījumā persona iesniegumā norāda arī sava amata nosaukumu un paraksta atšifrējumu. CSDD pārliecinās par personas paraksta tiesībām, ja tā pārstāv juridisko personu, kas reģistrēta Uzņēmumu reģistrā;

19.4. transportlīdzekļa īpašnieka vai valdītāja – nepilngadīgas fiziskas personas – aizbildnis, uzrādot aizbildnību vai aizgādību apliecinošu dokumentu un iesniedzot tā kopiju;

19.5. transportlīdzekļa īpašnieka vai valdītāja – fiziskas personas – aizgādnis, uzrādot aizgādnību apliecinošu dokumentu un iesniedzot tā kopiju;

19.6. transportlīdzekļa izgatavotāja vai tā oficiālā pārstāvja Latvijā, kurš noslēdzis sadarbības līgumu par informācijas apmaiņu ar CSDD (turpmāk – izgatavotāja pārstāvis), un transportlīdzekļa ieguvēja pilnvarotā persona, ja tiek reģistrēts šā izgatavotāja pārstāvja pārdots transportlīdzeklis. Izgatavotāja pārstāvim sniegto īpašnieka (ieguvēja) pilnvarojumu reģistrēt transportlīdzekli personas īpašumā un turējumā izgatavotāja pārstāvja pilnvarotā persona apliecina iesniegumā. Ja transportlīdzekļa ieguvējs ir pilnvarojis izgatavotāja pārstāvi reģistrēt transportlīdzekli, norādot citu turētāju, to izgatavotāja pārstāvja pilnvarotā persona papildus apliecina iesniegumā;

19.7. reģistrācijas dokumentā norādītais transportlīdzekļa līdzīpašnieks. Noņemšanu no uzskaites atsavināšanai Latvijā un izvešanai no Latvijas vai īpašnieka maiņu līdzīpašnieks var veikt, iesniedzot rakstisku pārējo līdzīpašnieku piekrišanu, kura parakstīta CSDD visu līdzīpašnieku vai viņu pilnvaroto personu klātbūtnē vai kuru apliecinājis zvērināts notārs vai cita [Civillikuma](http://likumi.lv/ta/id/225418-civillikums) [1474.pantā](http://likumi.lv/ta/id/225418-civillikums#p1474) norādītā persona;

19.8. ķīlas ņēmējs, ja noņem no uzskaites ieķīlātu un neizpirktu transportlīdzekli, kura ieķīlājums noteiktā kārtībā reģistrēts transportlīdzekļu reģistrā;

19.9. ja transportlīdzekli noņem no uzskaites, pamatojoties uz izpildu dokumentu, – zvērināts tiesu izpildītājs, uzrādot zvērināta tiesu izpildītāja apliecību un iesniedzot tās kopiju, vai viņa pilnvarota persona, iesniedzot zvērināta tiesu izpildītāja izdotu ar zīmogu un parakstu apliecinātu pilnvaru vai rīkojumu transportlīdzekļa reģistrācijas veikšanai;

19.10. ja transportlīdzekli noņem no uzskaites, pamatojoties uz izpildu dokumentu, – tās valsts vai pašvaldības iestādes atbildīgā persona, kura vērš bezstrīdus piedziņu uz transportlīdzekli, vai viņas pilnvarota persona, iesniedzot attiecīgās iestādes izdotu ar zīmogu un atbildīgās personas parakstu apliecinātu pilnvaru;

19.11. jebkura pilngadīga fiziska persona, ja nav nepieciešams šo noteikumu 19.2 punktā minētais pilnvarojums.”

* 1. Svītrot 19.1 punktu.
	2. Papildināt noteikumus ar 19.2 punktu šādā redakcijā:

“19.2 Rakstveida pilnvarojums ir nepieciešams, lai CSDD veiktu šādas reģistrācijas darbības:

19.21. transportlīdzekļa reģistrāciju īpašumā Latvijā;

19.22. transportlīdzekļa īpašnieka maiņas reģistrāciju, atsavinot transportlīdzekli;

19.23. transportlīdzekļa noņemšanu no uzskaites atsavināšanai Latvijā, izvešanai no Latvijas vai norakstīšanai;

19.24. noņemta no uzskaites transportlīdzekļa atjaunošanu uzskaitē. Transportlīdzekļa atjaunošanu uzskaitē pēc reģistrācijas pārtraukšanas uz laiku, nododot numura zīmes, reģistrētais turētājs var veikt bez rakstveida pilnvarojuma noformēšanas;

19.25. reģistrējot, dzēšot vai mainot transportlīdzekļa turētāju;

19.26. reģistrējot, dzēšot vai mainot transportlīdzekļa reģistrācijas dokumenta derīguma termiņu;

19.2 7. reģistrācijas dokumenta atjaunošanu zudušā vietā, izņemot, ja darbību veic reģistrētais turētājs;

19.2 8. nomainītā valsts reģistrācijas numura rezervēšanai citas personas īpašumā (turējumā, valdījumā) esoša transportlīdzekļa reģistrācijai.”

* 1. Izteikt 21.un 22. punktu šādā redakcijā:

“21. Agregātu numuru salīdzināšanu veic CSDD transportlīdzekļu reģistrācijas un valsts tehniskās apskates procesā iesaistītie darbinieki. Agregātu numuru salīdzināšanu jauniem, iepriekš nereģistrētiem transportlīdzekļiem, kā arī Latvijā reģistrētiem savas pārstāvētās markas transportlīdzekļiem var veikt izgatavotāja pārstāvis, kurš saņēmis CSDD pilnvarojumu agregātu numuru salīdzināšanai.

22. Papildus šajos noteikumos minētajiem gadījumiem, kad transportlīdzekļa reģistrācijai iesniedz izziņu par agregātu numuru salīdzināšanu, to obligāti iesniedz arī šādos gadījumos:

22.1. tāda transportlīdzekļa reģistrācijai, kuram transportlīdzekļu reģistrā saskaņā ar šo noteikumu [55.punktu](http://likumi.lv/body_print.php?id=222145&version_date=01.07.2016&version_date_end=...&grozijumi=0&pielikumi=0&saturs=0&piezimes=0&large_font=1#p55) ir vai tiks reģistrētas transportlīdzekļa identifikācijas numura izmaiņas vai kuram identifikācijas numura nav, izņemot reģistrācijas pārtraukšanu uz laiku, pārtrauktas reģistrācijas atjaunošanu vai norakstīšanu.

22.2. pēc CSDD darbinieka pieprasījuma, ja radušās šaubas vai aizdomas par datu neatbilstību;

22.3. reģistrējot no transportlīdzekļu reģistra izslēgtu transportlīdzekli, izņemot, ja šādu transportlīdzekli noņem no uzskaites izvešanai no Latvijas.”

* 1. Svītrot 23. punktu.
	2. Izteikt 24. punktu šādā redakcijā:

“24. Reģistrējot transportlīdzekļa īpašnieka maiņu, izziņu par agregātu numuru salīdzināšanu var neiesniegt tikai tad, ja ieguvējs transportlīdzekli iegūst tieši no reģistrētā īpašnieka un ir pārliecinājies par transportlīdzekļa uzskaites tehnisko datu atbilstību reģistrācijas dokumentā norādītajiem un no agregātu numuru salīdzināšanas atsakās. Ieguvējs datu atbilstību un atteikšanos no agregātu numuru salīdzināšanas apliecina ar parakstu iesniegumā.”

* 1. Izteikt 26. punktu šādā redakcijā:

“26. Izziņa par agregātu numuru salīdzināšanu transportlīdzekļa reģistrācijai derīga 30 dienas no tās izsniegšanas dienas (ieskaitot). Tāda transportlīdzekļa reģistrācijai, kuru Latvijā pārdevis tirdzniecības uzņēmums, izziņa par agregātu numuru salīdzināšanu, kas izmantota transportlīdzekļa pieņemšanai tirdzniecībā, ir derīga arī vēl papildus piecas dienas pēc šī transportlīdzekļa pārdošanas tā reģistrācijai ieguvēja īpašumā, bet ne ilgāk kā 12 mēnešus no tās izsniegšanas dienas (ieskaitot).”

* 1. Papildināt noteikumus ar 29.1 punktu šādā redakcijā:

“29.1 Reģistrējot transportlīdzekli vai numurēto agregātu ārvalsts juridiskai personai īpašumā, iesniedz notariāli apliecinātu juridiskās personas statusu apliecinošu dokumentu.”

* 1. Izteikt 30. un 31. punktu šādā redakcijā:

”30. Transportlīdzekļa turētāju reģistrē tā klātbūtnē vai pamatojoties uz turētāja rakstveida pilnvarojumu. Turētājs vai tā pilnvarotā persona uzrāda derīgu personu apliecinošo dokumentu vai CSDD izsniegtu vadītāja apliecību, vai mācību braukšanas atļauju. Turētāja klātbūtne vai turētāja izdota pilnvara nav nepieciešama, ja transportlīdzekļa īpašnieks ir persona, kurai saskaņā ar normatīvajiem aktiem par patērētāju tiesību aizsardzību ir tiesības patērētājam sniegt kreditēšanas pakalpojumu un kura uz noslēgta sadarbības līguma pamata ar CSDD par atzīmju izdarīšanu transportlīdzekļu reģistrā ir sniegusi informāciju par transportlīdzekļa nodošanu turētājam. Reģistrētā turētāja dzēšanai tā klātbūtne nav nepieciešama.

31. Elektroniski CSDD e-pakalpojumos vai personīgi CSDD nodaļā noformētais rakstveida pilnvarojums, par kuru tiek izdarīta atzīme transportlīdzekļu reģistrā (distances reģistrācijas uzsākšana), ir derīgs līdz tā atsaukšanai, bet ne ilgāk kā gadu pēc atzīmes izdarīšanas. Uzsākot distances reģistrāciju CSDD nodaļā, personas var iesniegt transportlīdzekļa vai numurētā agregāta reģistrācijai nepieciešamos dokumentus. Ja transportlīdzekli vai numurēto agregātu nereģistrē, iesniegtos dokumentus 30 dienu laikā pēc rakstveida pilnvarojuma derīguma termiņa beigām var saņemt CSDD nodaļā, kurā tie iesniegti. Neizņemtos dokumentus CSDD arhivē.”

* 1. Izteikt 39.1.3. apakšpunktu šādā redakcijā:

“39.1.3. ārvalstī iepriekš reģistrētam transportlīdzeklim – transportlīdzekļa reģistrācijas dokumentu. Dokuments, kurš apliecina, ka transportlīdzeklis ir norakstīts vai nav atjaunojams, vai tajā ir norādīta informācija par turpmākas reģistrācijas aizliegumu, nav uzskatāms par reģistrācijas dokumentu. Jaunam, iepriekš nereģistrētam transportlīdzeklim – transportlīdzekļa izgatavotāja vai tā oficiālā pārstāvja izdotu dokumentu, kas apliecina konkrētā transportlīdzekļa izcelsmi vai pārdošanas faktu;”

* 1. Izteikt 39.5. apakšpunktu šādā redakcijā:

“39.5. no ārvalsts ievesta transportlīdzekļa tālāka atsavināšana ir atļauta tikai pēc tā reģistrācijas Latvijā, izņemot ja transportlīdzekli normatīvajos aktos noteiktajā kārtībā kā preci Latvijā ieved un atsavina tirdzniecības uzņēmums vai tiek realizēta apķīlāta vai valstij piekritīga manta, vai par administratīviem pārkāpumiem ceļu satiksmē izņemts transportlīdzeklis;”

* 1. Svītrot 44.2.apakšpunkta pēdējo teikumu.
	2. Papildināt 46.1.apakšpunktu ar otro teikumu šādā redakcijā:

“Minētās darbības var veikt arī personīgi vēršoties jebkurā CSDD nodaļā;”

* 1. Papildināt 51.1 punktu ar 51.14.apakšpunktu šādā redakcijā:

“51.14. transportlīdzeklis pieņemts un atsavināts tirdzniecības uzņēmumā, noformējot aktu par transportlīdzekļa pieņemšanu tirdzniecībā, iegūstot īpašuma tiesības."

* 1. Izteikt 60.1.5. apakšpunktu šādā redakcijā:

“60.1.5. numura zīmi (zīmes), ja kāda no piešķirtajām numura zīmēm nav zudusi;”

* 1. Izteikt 71.1. apakšpunktu šādā redakcijā:

“71.1. ja transportlīdzeklis pastāvīgi reģistrēts ārvalstī vai citā Latvijas transportlīdzekļu reģistrā un par šo faktu ir saņemta informācija no attiecīgāreģistra vai uzrādīts attiecīgā reģistra izsniegts dokuments;”

* 1. Izteikt 73.3. apakšpunktu šādā redakcijā:

“73.3. tranzīta numura karte tiek izsniegta uz 30 dienām, bet tranzīta numura zīmju derīguma termiņš Latvijā ir piecas dienas. Ja tranzīta numura zīmes saņem transportlīdzeklim, kuru paredzēts reģistrēt Latvijā, bet lai to reģistrētu, nepieciešams veikt transportlīdzekļa pārbūvi noteiktajā kārtībā vai saņemt atbilstības apliecinājumu, tranzīta numura zīmju derīguma termiņš Latvijā ir 30 dienas. Šie termiņi tiek norādīti tranzīta numura kartē. Tranzīta numura zīmju derīguma termiņu var pagarināt vienu reizi uz tādu pašu termiņu kā iepriekš, izsniedzot jaunu tranzīta numura karti;”

* 1. Izteikt 74.2. apakšpunktu šādā redakcijā:

“74.2. uz laiku reģistrē transportlīdzekļus, kuri pastāvīgi ir vai tiks reģistrēti ārvalstī un kuri ievesti Latvijā uz laiku bez nodoma tos reģistrēt Latvijā pastāvīgi. Šādā gadījumā reģistrācijas apliecības sadaļā "Piezīmes" norāda "Ievests uz laiku", bet sadaļā "Derīga līdz" norāda laiku, uz kādu transportlīdzeklis ievests Latvijā, bet ne ilgāku par trijiem gadiem. Šis nosacījums neattiecas uz transportlīdzekļiem, kuriem piešķirts diplomātiskais valsts reģistrācijas numurs;”

* 1. Izteikt 76. punktu šādā redakcijā:

“76. Transportlīdzeklim, kuram piešķirts vēsturiskā spēkrata statuss, pēc transportlīdzekļa īpašnieka iesnieguma reģistrācijas apliecības sadaļā "Piezīmes" norāda "Vēsturisks spēkrats". Ja vēsturiskā spēkrata īpašuma tiesības nav juridiski pierādītas, līdz tiesas lēmumam par juridiskā fakta konstatāciju par īpašuma tiesību atzīšanu, to var reģistrēt lietotāja turējumā. Šajā gadījumā transportlīdzekļa reģistrācijas apliecības sadaļu "Īpašnieks" neaizpilda, bet sadaļā "Piezīmes" norāda "Aizliegts atsavināt";”

* 1. Svītrot 80.2.apakšpunkta 2.teikumu.
	2. Papildināt noteikumus ar 89. un 90.punktu šādā redakcijā:

“89. Līdz 2019. gada 1.janvārim juridisko personu izsniegtās pilnvaras, kas nav noformētas Ceļu satiksmes likuma 21.panta otrajā daļā noteiktajā kārtībā, ir derīgas transportlīdzekļu reģistrācijas darbību veikšanai līdz 2019. gada 31.martam.

90. Pēdējo valsts reģistrācijas numuru, kas nomainīts līdz 2018.gada 31.decembrim, transportlīdzekļa īpašnieks (turētājs, valdītājs) var izmantot citai savā īpašumā (turējumā, valdījumā) esoša transportlīdzekļa reģistrācijai gada laikā no valsts reģistrācijas numura maiņas dienas."

* 1. Izteikt 7. pielikuma 1.4. apakšpunktu šādā redakcijā:

"1.4. E tips (300 x 110 mm) – paredzēts uzstādīšanai transportlīdzekļiem, kuriem izsniedz speciālas nozīmes numura zīmes;"

* 1. Izteikt 7. pielikuma 2.1. apakšpunktu šādā redakcijā:

"2.1. izgatavo A, B, C, F un G tipa vispārējās izmantošanas numura zīmes;"

* 1. Svītrot 7. pielikuma 2.4. apakšpunktu.
	2. Svītrot 7. pielikuma 3.4. apakšpunktu.

2. Noteikumi stājas spēkā 2019. gada 1.janvārī.

Ministru prezidents M. Kučinskis

Satiksmes ministrs U. Augulis

Iesniedzējs:

Satiksmes ministrs U. Augulis

Vīza: Valsts sekretārs K. Ozoliņš